Samtgemeen Geestborn

De Samtgemeen Geestborn (hoochdüütsch: Geestequelle) is en Samtgemeen in’n Landkreis Rodenborg (Wümm), in de sik fief Gemenen för de Afwickeln vun de Verwaltenssaken tohopen slaten hebbt. Se hett .

 Geologie 
En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

 Geografie 
De Samtgemeen Geestborn liggt ganz in’n Noorden vun den Landkreis Rodenborg (Wümm), ungefäähr fief Kilometer westlich vun de fröhere Kreisstadt Bremervöör. In’n Süüden sluut sik de beiden Eenheitsgemenen Bremervöör un Gnarrenborg an, sonst grenzt dat Rebeet an den Landkreis Cuxhoben mit sien Gemenen Beverst, Beers un Loomst. De Gemeen Geestborn mitt ruch weg 20 km vun Noord na Süüd un üm un bi 13 km vun West na Oost.

 Historie 
De Samtgemeen is noch jung. Se weer an’n 1. März 1974 bi de dormolige Rebeetsreform ut de dree Samtgemenen Geestborn, Basdaal un Eversdörp mit de hüütigen fief Liddmatengemenen tohopenslaten. In dat Rebeet hebbt 1871 ruch weg 2.000 Minschen leeft. De Tall hett sik bit 1939 verdubbelt. Dör Flüchtlingen un Verdrevene weern dat na’n Tweeten Weltkrieg ungefäähr 7.300 Lüüd. De Naam Geestborn geiht op de Geest, den gröttsten vun dree Strööm torüch, de op dat Samtgemeenrebeet jemehrn Born hebbt.

Dat Raadhuus in Örel is 1982 boot worrn.

Afsehn vun Basdaal hebbt all annern Gemenen al vun Öllers her jümmer to de Karkengemeen Oerel tellt. Mit den Bo vun en ne’e Kark in Hipst 1960 is hier ok en ne’e Karkengemeen tostannen kamen.

 Inwahnertall 

Politik
Samtgemenenopdelen
To de Samtgemeen höört de nafolgend fief Gemenen (na’t Bookstaberen):
 Alfs
 Basdaal
 Eversdörp
 Hipst
 Oerel (Sitt vun de Verwalten)

Samtgemeenraat
De Samtgemeenraat vun de Gemeen besteiht vundaag neven den den Samtgemeenbörgermeester ut achtteihn wählte Raatsliddmaten, de sik op dree verscheeden Parteien verdeelt. De letzte Kommunalwahl weer an’n 11. September 2016:

Partei2016 2011 2006CDU7 6 6SPD5 7 7WFB6 5 5

Samtgemeenbörgermeesters

De Samtgemeenbörgermeester is Stephan Meyer.

  Joachim Witte
  Adolf Wilshusen (WFB)
 -2011: Helmut Kück
 2011-: Stephan Meyer (ahn Partei)

 Samtgemeendirekters 

  Hans-Hermann Piening

 Wapen 
Dat Wapen vun de Samtgemeen wiest en fiefblödrigen Ekenspraat op sülvern Grund. De fief Blööd staht för de Liddmatengemenen. De Spraat is en Teken för dat Tohopenwassen to en Samtgemeen. Gliektietig wiest he op den „Hinsel“ hen, wat en vun de gröttsten tosamenhangend Wooldrebeden in’t Elv-Werser-Dreeeck dorstellt.

Ünner den Ekenspraat liggt en blauen Bülgenbalken, de as Teken steiht vör de Waterscheed, de dör dat Rebeed twüschen Elv un Werser verlöpt. Hier hebbt dree Strööm jemehrn, wovun de Geest un de Luun na de Werser fleet, wiel de Meh över de Oost na de Elv henfleet. De Strööm dörsniedt mehrere Gemenen un hebbt bedüdend Influss op dat Landschapsbild.

 Verkehr 
Dat Rebeet weer al fröh an en grootrüümig Verkehrsnett anslaten, vun wegen, dat dat hier fröher Hannels- un Heerweeg vun Bremen na Stood geven hett. Vundaag loopt mit de B 71, de B 74 un de B 495 dree Bundsstraten dör dat Rebeet vun de Samtgemeen. De neegsten Autobahnanslusssteden sünd man teemlich wiet weg. Na de A 27 vun Cuxhoben na Bremen sünd dat ungefäähr 35 km un na de A 1 twüschen Bremen un Hamborg sogor 45 km.

In Hipst un Oerel gifft dat Bahnhööv vun de Bahnlien Bremerhoben–Buxthu. En wietere Iesenbahnlien is de so nöömte „Moorexpress“, de Bremervöör mit Oosterholt-Scharmbeck verbinnt, aver vör allen för den Tourismus ünnerwegens is.

De neegste Flaaghaven is 65 km wiet weg un liggt in Bremen.

 Footnoten 

Kategorie:Samtgemeen
Kategorie:Landkreis Rodenborg (Wümm)